Midhaliraj
టీంలో ఆత్మవిశ్వాసం పెరిగింది: మిథాలీరాజ్‌
న్యూఢిల్లీ: ప్రపంచ మహిళా క్రికెట్‌లో హైదరాబాద్‌ అమ్మాయి మిథాలీ రాజ్‌ ముద్ర ప్రత్యేకం. అంతర్జాతీయ క్రికెటర్‌గా 18 సంవత్సరాల కెరీర్‌ , సుమారు 8వేల పరుగులు, 133 మ్యాచ్‌ల్లో భారత క్రికెట్‌కు సారధ్యం.. ఆమె తనదైన శైలితో సత్తాచాటుకుంది. కెప్టెన్‌గా, అత్యుత్తమ బ్యాట్స్‌విమెన్‌గా ముందుండి జట్టును నడిస్తున్న మిథాలీ నాయకత్వంలో ఇటీవలే భారత జట్టు వన్డే ప్రపంచకప్‌కు అర్హత సాధించింది. బిసిసిఐ ప్రకటించిన అవార్డుల జాబితాలో 34 సంవత్సరాల మిథాలీ ఉత్తమ క్రికెట్‌ర్‌ అవార్డును సొంతం చేసుకుంది. ఈ సందర్భంగా ఆమె మాట్లాడుతూ, వరల్డ్‌ క్రికెటకు టోర్నీకి అర్హత సాధించటం ఆనందంగా ఉందన్నారు. గతంలో మెరుగైన రీతిలో జట్టు ఆడుతోందన్నారు. జట్టులో ఆత్మవిశ్వాసం పెరిగిందన్నారు.